রামনবমীর মিছিল ঘিরে তৈরি হওয়া বিতর্কে পিছু হঠার প্রশ্নই নেই। বরং এই অভিমুখেই এগিয়ে নিয়ে যেতে হবে সামনের আন্দোলন। দলের রাজ্য কমিটির বৈঠকে আজ আরও একবার একথাই স্পষ্ট করে দিলেন এরাজ্যে বিজেপির মুখ্য পর্যবেক্ষক কৈলাস বিজয় বর্গীয়। ২০১৯ কে সামনে রেখেই সংগঠনকে মজুবত করার নির্দেশ দিয়েছেন বিজেপির কেন্দ্রীয় নেতা।
 ওয়েব ডেস্ক : রামনবমীর মিছিল ঘিরে তৈরি হওয়া বিতর্কে পিছু হঠার প্রশ্নই নেই। বরং এই অভিমুখেই এগিয়ে নিয়ে যেতে হবে সামনের আন্দোলন। দলের রাজ্য কমিটির বৈঠকে আজ আরও একবার একথাই স্পষ্ট করে দিলেন এরাজ্যে বিজেপির মুখ্য পর্যবেক্ষক কৈলাস বিজয় বর্গীয়। ২০১৯ কে সামনে রেখেই সংগঠনকে মজুবত করার নির্দেশ দিয়েছেন বিজেপির কেন্দ্রীয় নেতা। রাম নবমীর গেরুয়া মিছিলে অস্ত্র। অস্ত্র মিছিল ঘিরে রাজ্যজুড়ে তৈরি হয়েছে জোর বিতর্ক। কড়া তোপ দেগেছেন মুখ্যমন্ত্রী। মামলা রুজু করেছে পুলিস।এসবের পরেও একফোঁটা পিছু হঠতে নারাজ গেরুয়া শিবির। অস্ত্র বিতর্কে জড়িয়ে  দলের ভাবমুর্তির কোনও ক্ষতি হয়নি। বরং সমর্থন বেড়েছে। এমনটাই মনে করছে রাজ্য বিজেপি। রামনবমীর মিছিলে যে সাড়া মিলেছে, আগামী দিনেও এই উত্‍সাহ বজায় রাখতে হবে। প্রয়োজনে সংগঠনকে বুথস্তরে নিয়ে যেতে হবে। তবে সব আন্দোলনের লক্ষ্য ২০১৯-এর লোকসভা নির্বাচন। এদিন আরও একবার রাজ্যস্তরের নেতাদের সেই কথাই মনে করিয়ে দেন দুই কেন্দ্রীয় নেতা।